كشفت مصادر مسؤولة لـ”كود” بأن فرقة أمنية خاصة ستحل بسوس مساء اليوم الأربعاء 10 يوليوز الجاري، خصوصا بمدن انزكان وايت ملول وتارودانت وهوارة وأكادير، باش تشرف على عمليات أمنية ميدانيا. وحسب ذات المصادر فإن الادارة العامة للأمن الوطني، عيطات للمسؤولين الأمنيين لي ف جهة سوس ماسة، لواحد اجتماع وصف بـ”الطارئ” حول الوضعية الأمنية بسوس. ووفق المصادر نفسها، عبد اللطيف الحموشي المدير العام للأمن الوطني، لي ترأس اجتماع مع المسؤولين الأمنيين، هضر فيه على الوضع الأمني، من جميع النواحي، وطبعا الحكامة أهم حاجة ركز عليها الحموشي. الحموشي استجب لبعض مطالب ساكنة سوس لي كتعاني من تردي الأوضاع الأمنية، وصافط فرقة خاصة، طبعا غادير خدمة نقية لأن الحموشي واقف على هاد الشغل، يقول مصدر مطلع. مهم تغييرات جديدة غادي تحصل ف عدة مناطق أمنية بسوس. الحموشي عطا أوامر للمسؤولين الأميين يديرو مجهودات فهاد السياق باش أكادير تكون رائدة امنيا وبالتالي غايخلي السياحة تنتعش أفضل. دبا كاين استنفار على مستوى ولاية امن اكادير.. كولشي خايف على بلاصتو. 
الحموشي باغي ينقي سوس: فرقة أمنية خاصة تعالج مشاكل الجهة مع الأمن 